Roda sejarah berputar sekali lagi
di Kerajaan Ndongo.
Abang Njinga telah meninggal dunia.
Hubungannya dengan Kasa, pahlawan Imbangala,
telah musnah, perkahwinan mereka dibatalkan.
Njinga!
Akibat mengambil nyawa bakal raja yang muda
pada hari perkahwinan mereka.
Tindakan yang perlu,
untuk ambil alih kuasa dan teruskan rancangannya...
menghalau orang Portugis dari Ndongo selama-lamanya.
Semua hutang telah dibayar.
Kini, tuankulah ratu.
Daulat Ratu Njinga!
- Njinga! - Njinga!
RATU AFRIKA
KEPULAUAN KINDONGA
Pasar nampak berbeza hari ini.
Mereka bukan pedagang biasa, kakanda.
Sekarang pada usia 42 tahun,
Njinga ialah ratu. Dia pemerintah kerajaan ini.
Akhirnya dia bertanggungjawab atas nasib kerajaannya, Ndongo.
Di Kerajaan Ndongo,
dari pangkalan tenteranya yang selamat di Kepulauan Kindonga,
Njinga memerintah dengan adik-adiknya, Kambu dan Funji di sisinya.
Ramai daripada mereka datang kerana seruan kakanda.
Pengintip kata seluruh kampung telah membalas,
hantar orang yang paling berkebolehan kepada kakanda.
Njinga cuba mengembangkan tenteranya
dengan mendekati rakyat dan berkata,
"Biar beta menjadi ratu kamu."
Penampilan dirinya sebagai pemerintah yang ingkar
menarik perhatian mereka,
terutamanya yang rasa perhambaan dan keganasan Portugis
benar-benar menjejaskan komuniti mereka pada masa itu.
Dia bina tempat perlindungan bukan saja untuk rakyatnya,
tapi rakyat puak lain.
Mereka siapa?
Mereka tiba pagi tadi.
Sendiri?
Keluarga mereka dibunuh.
Orang Portugis menyerang kampung mereka.
Mereka yang tak dibunuh dibawa ke Luanda.
Mereka bersembunyi di dalam semak selama tiga hari.
Kamu selamat sekarang.
Kematian berdarah...
terlalu bagus untuk Gabenor Sousa.
Kita masih tak cukup orang untuk hancurkan Sousa.
- Dia tak henti-henti. - Ya.
Terima kasih, Funji. Kakanda tahu sikapnya. Tak perlu ingatkan.
Adinda cuma kata dia ada orang yang...
Manusia.
Bukan dewa.
Walaupun kita tak ramai, kita masih boleh cederakan mereka.
Bagaimana?
Mereka ini kebanyakannya petani, nelayan, bukan askar.
Jadi, menyerah jika adinda berputus asa, Funji.
Njinga, bertimbang rasalah.
Tak boleh.
Adinda mungkin nampak orang awam dan yang tertindas.
Kakanda nampak tentera tempatan yang sedia mempertahankan tanah mereka.
Jangan pandang rendah kemampuan seseorang yang berjuang demi keluarga.
Terutamanya apabila mereka takkan rugi apa-apa.
Jangan terasa dengan kekecewaannya.
Dia bercakap sebagai raja...
dengan beban rakyat di bahunya,
bukan sebagai kakanda kita.
Adinda tahu.
Dia tak percaya perhambaan Portugis dibenarkan
dan rakyatnya boleh ditawan.
Jadi, dia akan guna setiap cara yang ada.
Satu perkara yang Njinga sedar,
dengan bijak ialah
dia mahu orang mempertikaikan tindakan orang Portugis.
Dia menghantar utusannya ke pelbagai wilayah di Ndongo,
dia menggalakkan mereka memberontak
dan menyertainya menentang Portugis.
Hamba di ladang Portugis beramai-ramai melarikan diri.
Askar yang diperhambakan,
sebahagian daripada tentera Portugis telah melarikan diri.
Dalam gerakan yang menunjukkan kehebatan taktiknya,
Njinga menyekat jalan
dan ini mengganggu pasar
peneroka Portugis membeli hamba.
Memusnahkan rangkaian ini menghalang orang Portugis
daripada membawa orang yang dijadikan hamba ke Luanda,
pangkalan Portugis di mana tahanan dibawa ke ladang pantai,
menjadi askar hamba atau dihantar keluar dari Afrika
ke perdagangan hamba rentas Atlantik.
PELABUHAN LUANDA
Di Luanda, gabenor baharu, Fernão de Sousa
berang dengan kerugian besar.
Gabenor baharu itu bukan saja melihat
tenteranya berkurangan,
tapi penglibatannya dalam perdagangan hamba berkurangan
kerana aktiviti Njinga.
Pihak Portugis berang.
Gangguan ini meletakkan Njinga dalam pemerhatian mereka.
Dia tak kelihatan gembira, kakanda.
Bagus.
Jika dia marah, dia tak dapat mengawal keadaan.
Walaupun Portugis mempunyai tentera yang lebih kuat,
mereka masih rasa lebih baik berunding
daripada menggunakan kekerasan
kerana itu mengurangkan jumlah mereka.
Utusan Tuan Yang Terutama, Gabenor de Sousa.
Kamu dialu-alukan.
Saya bawa pesanan.
Saya bawa arahan daripada Gabenor.
Kembalikan hartanya serta-merta.
Harta? Harta apa?
Hamba.
Hamba Portugal...
Awak tahu harta apa yang saya maksudkan,
sejak awak dan...
Teruskan.
Sejak awak dan...
askar-askar awak...
mengganggu setiap pasar hamba dari sini ke Luanda.
Awak ambil harta yang bukan milik awak.
Hamba-hamba itu milik Gabenor.
Sila...
beritahu Gabenor yang saya sudi memulangkan hartanya...
hamba-hambanya.
Bagus.
Saya akan kembali dan beritahu...
Cuma masalahnya...
saya tiada hamba.
Apa?
Saya tiada sebarang hamba.
Apa maksud awak, tiada hamba?
- Mustahil awak jual... - Saya tak pernah ada...
sebarang hamba.
Lihat sekeliling.
Kamu nampak hamba di sini?
Jika nampak, cakaplah.
Saya sudi kembalikan mereka kepada Gabenor.
Cakaplah!
Nampak hamba di sini?
Beritahu Gabenor tiada hamba di sini...
di kerajaan saya.
Tolong iringi tetamu kita ke jalan dengan selamat.
Hari hampir gelap.
Kami tak nak kamu sesat.
Menjadi harta orang lain.
Betul?
Kita berdua tahu Gabenor takkan gembira.
Biarlah.
Ini kali pertama dalam berdekad-dekad
Ndongo ada kelebihan menentang Portugis
di mana Ndongo kuasa yang disegani.
PELABUHAN LUANDA
Orang Portugis ketakutan.
Ia menjejaskan Empayar Portugis secara keseluruhan.
Ia bukan saja tentang penaklukan Ndongo.
Ia tentang pemilikan jajahan mereka di Brazil,
pada masa itu merupakan salah satu koloni terkaya di dunia.
Mereka perlukan buruh yang diperhambakan untuk gula, emas putih,
salah satu komoditi yang paling menguntungkan pada abad ke-17.
Tapi kini, perkara yang beri tamparan besar bagi pedagang hamba Portugis,
Njinga bukan saja memenangi hati orang yang diperhambakan,
dia juga membawa kelas bangsawan dipanggil soba bersama.
Orang Portugis menggunakan keganasan politik untuk mewujudkan perikatan
dan supaya orang takut untuk menentang mereka.
Mereka bergantung pada soba, sekutu Afrika untuk hantar hamba
dan disebabkan penentangan Njinga terhadap pemerintahan Portugis,
Soba menafikan penghantaran ufti itu kepada orang Portugis.
Kita tiada sebarang ufti.
Soba terus berduyun-duyun mengikuti Njinga.
Jika berterusan, kita takkan ada hamba untuk diperkatakan.
Sepatutnya...
orang gasar itu...
patut berada di dalam kapal hamba dalam perjalanan ke Salvador
bersama rakan-rakan seperjuangannya,
pencuri tak guna itu!
Njinga tak tahu apa yang akan menimpanya.
Kita akan lepaskan kemarahan Portugal kepada wanita pagan itu
sehingga dia tiada tempat lagi
untuk bersembunyi di tempat yang teruk ini!
Apa saja yang diperlukan.
Njinga membahayakan prospek orang Portugis di rantau ini
sehingga mereka memutuskan untuk menghapuskan masalah,
Njinga serta-merta.
Dia musuh awam nombor satu.
Inilah saat Gabenor Fernão de Sousa
menerima kebenaran daripada Gereja Katolik
untuk melancarkan "perang suci yang adil" menentangnya.
KEPULAUAN KINDONGA
Tuan-tuan, hutan ini dipenuhi orang gasar.
Ganjaran kita dah hampir.
Saya nak kamu masuk dari barat...
dan yang lain, ikut saya dari belakang.
Hari ini, kita ambil hadiah kita.
Orang Portugis memulakan kempen ketenteraan menentang Njinga.
KEPULAUAN KINDONGA
Dalam tempoh dua bulan, mereka menawan kawasannya
dan akhirnya mengelilingi kubunya di Kepulauan Kindonga.
Mereka lebih kuat daripada kita.
Berundur!
Berundur ke semak sekarang!
Portugis tak henti-henti menyerang.
Dia fikir dia boleh halang mereka, tapi sebenarnya tak boleh.
Kuasa senjata Portugis terlalu kuat untuk Njinga.
Dia kehilangan ramai pahlawannya.
Ancaman bagi Njinga dan rakyatnya adalah penghapusan,
kemusnahan sepenuhnya.
Membentuk tempat persembunyian hutan di Kepulauan Kindonga,
Njinga tahu peluang untuk menang adalah tipis.
Dia mesti memutuskan sama ada terus berjuang atau berundur dan bina semula.
De Sousa menambah bilangan tenteranya.
Malah ada khabar angin tentang ganjaran untuk...
Bakul berisi tangan,
hidung dan kepala rakyat beta.
Bahagian badan tuanku juga.
Tindak balas berskala begini
bermakna tuanku musuh yang menggerunkan.
Tindakan mereka lebih kuat daripada kata-kata mereka.
Mereka cakap apa?
Mereka pembunuh yang dahagakan darah,
tamak dan kejam?
Mereka kata tuanku adalah ratu.
Sah, berkuasa, disayangi.
Terlalu bahaya untuk hidup.
Bukankah itu yang tuanku nak?
Supaya mereka tahu dan akui diri tuanku?
Jadi...
hajat tuanku dah tertunai.
Apa yang beta ada...
tentera yang sakit,
lemah dan keletihan.
Beta tahu mereka akan setia hingga ke akhirnya.
Tapi bukan begini.
Tidak apabila Portugis boleh menghidu kelemahan kita.
Nenek moyang kita cakap apa?
Mereka tak boleh bawa kita sejauh ini untuk gagal.
Kita tahu daripada rekod sejarah,
dia perlu berundur, tapi dia tak boleh buat begitu tanpa jatuhkan air mukanya.
Jadi, dia putuskan untuk berunding dengan nenek moyang,
terutamanya mendiang abangnya.
Ngola Mbande.
Tuanku nampak lebih banyak daripada kami.
Lebih jauh daripada yang kami boleh.
Bimbing kami.
Apa katanya?
Sabar.
Kakanda tuanku kata tuanku perlu hidup untuk berjuang, anakku.
Mereka kata, "Hidup dulu dan berjuang nanti."
Kita tak boleh duduk di sini.
Jika lebih ramai askar datang
dan nenek moyang telah bersetuju...
kita patut berundur...
maka kita kena bertolak malam ini.
Dalam gelap, terlalu bahaya untuk menunggu.
Kejutkan mereka.
Nenek moyang telah bersuara.
Njinga menggunakan kerohaniannya secara strategik
untuk menunjukkan kepada rakyat Ndongo, dikenali sebagai orang Mbundu
bahawa pengetahuan dan kuasa nenek moyangnya
yang memberitahunya keputusan politik dan strategik.
Njinga dan rombongannya melarikan diri.
Dia buat keputusan yang sangat sukar,
meninggalkan adik-adiknya di Kepulauan Kindonga
di kem perang demi keselamatan mereka sendiri.
Pada ketika ini, orang Portugis menawan sebahagian besar
kerajaan Njinga, Ndongo.
Demi melindungi rakyatnya,
dia perlu menggunakan diplomasi.
Dia fikir dia siapa?
Pada 1626, Njinga menghantar Mwene Lumbo,
pegawai tertinggi dan diplomat tertinggi kepada Portugis,
untuk cuba buat rundingan damai.
Saya berterima kasih kerana sudi bertemu.
Dengan keizinan awak, izinkan saya memperkenalkan diri.
Saya Mwene Lumbo,
utusan khas bagi Yang Amat Mulia
Ratu Njinga dari Ndongo.
Dia menghantar pegawai tertinggi kerana ini tanda hormat baginya.
Dia berharap dapat membawa Portugis
ke meja rundingan.
Ratu Njinga kirim salam kepada Tuan Yang Terutama.
Dia arahkan saya untuk maklumkan
dia akan buka semula jalan ke pasar...
sebagai balasan mengiktirafnya sebagai ratu.
Kami tawarkan ufti ini...
sebagai tanda muhibah daripada ratu saya.
Dengan janji lebih lagi,
jika kita capai penyelesaian yang dipersetujui bersama.
Sila tunjukkan tetamu kita...
bagaimana rupa penyelesaian yang dipersetujui bersama.
Mereka memenjarakan Mwene Lumbo
dan kemudian, membunuhnya di khalayak ramai.
Tapi pihak Portugis belum selesai lagi.
Portugis akan buat apa saja
untuk memastikan dia tak dapat teruskan misinya.
Jadi, mereka perlu cari kelemahan yang boleh menghakis kuasa Njinga dari dalam.
Tuanku.
Cakap! Apa yang berlaku?
Orang Portugis memusnahkan Kilombo.
Ramai yang terkorban.
Funji, Kambu...
Adinda beta. Mereka pula?
Mereka telah diculik.
Mereka apa?
Tidak.
Tidak, tolonglah.
Nenek moyang, tolonglah.
Tidak.
Tolonglah, jangan.
Adik-adiknya ditangkap dan ditawan
oleh orang Portugis sebagai tawar-menawar.
Adik-adiknya adalah dua hubungan paling rapat dalam hidupnya.
Ia amat menakutkan.
Mereka diculik oleh pihak Portugis,
yang hanya menunjukkan pengabaian ganas
terhadap ramai pemimpin Ndongo terdahulu.
Cukup.
Bangkit, Njinga.
Nenek moyang tuanku mahu tuanku berdiri.
Ya.
Begitulah.
Hatinya hancur luluh,
dia perlu fikir apa yang perlu dilakukan
dan dia juga perlu sedar apa yang dia perlu korbankan
untuk mengambil adik-adiknya semula.
Kita berkhemah di sini malam ini.
Esok, kita akan ke Imbangala.
Kita kembali kepada Kasa?
Tidak, Kasa seorang budak. Beta akan bertemu Ketua Kasanje.
Tuanku, adakah itu tindakan yang wajar?
- Kasanje... - Dia bukan orang yang boleh dipermainkan.
Beta tiada pilihan.
Dia satu-satunya orang...
yang boleh tunaikan keperluan beta...
untuk melawan Portugis.
Tuanku sanggup terima akibatnya?
Ya.
Kita tak hantar kambing untuk lawan singa.
Beta mahu adinda beta semula.
Beta mahu orang Portugis keluar dari tanah beta.
Setiap seorang daripada mereka pergi!
Njinga menjadi lemah selepas tenteranya berkurangan.
Dia perlu membina semula sumber kuasanya.
Dia perlukan orang dan tentera.
Dia mahu seseorang yang boleh membantu
untuk memastikan pihak Portugis tak lagi mampu membunuh
ahli keluarganya yang lain.
Jadi dalam keadaan terdesak, dia mengambil langkah drastik,
cuba bersekutu dengan Kapten Imbangala, Kasanje.
Kasanje ketua orang Imbangala yang paling berkuasa.
Kuasa Kasanje melangkaui kuasa pemerintah Imbangala yang lain.
Dia mempunyai tentera seramai 80,000 orang
dan Njinga tahu dia boleh gunakan.
Kasanje dikatakan amat ganas, kanibal dan berbahaya.
Dia juga musuh lama yang menyerang Ndongo tujuh tahun lalu.
WILAYAH IMBANGALA
Pada ketika ini, Imbangala Kasanje
bercita-cita untuk meninggalkan gaya hidup nomad mereka
untuk menjadi lebih menetap.
Mereka berdua mempunyai sesuatu yang masing-masing mahukan.
Kasanje mempunyai tentera yang dia perlukan,
Njinga tahu cara membina kerajaan untuknya.
Itulah jalan terakhir Njinga.
Jika dia boleh memperoleh sekutu, dia boleh mengukuhkan kuasa
supaya dia menjadi ancaman terbesar di wilayah itu.
Tuanku anak bonda tuanku.
Maksudnya?
Tuanku fikir itu tugas yang mudah,
bersama lelaki berkuasa seperti ayahanda tuanku?
Lebih berkuasa daripada yang ini.
Seru bonda tuanku.
Kini tuanku perlu bersatu dengan roh bonda, bukan ayahanda tuanku.
Dia mungkin Imbangala
yang megah dan gagah,
tapi dia seorang lelaki dulu.
Jadi, beta takkan jumpanya sebagai raja wanita.
Tapi sebagai ratu.
Sebab beta juga seorang wanita dulu.
Buat masa sekarang.
Saya datang...
mencari perlindungan
dan bersekutu
dengan satu-satunya orang dalam kerajaan ini yang memang mampu
mengalahkan Portugis.
Njinga yang agung...
mahukan perlindungan saya daripada pihak Portugis.
Sebagai balasan, saya akan setia berjuang bersama awak.
Dengan apa?
Dengan...
hati.
Apa saja sumber yang
Ketua Kasanje sanggup berikan kepada saya.
Sudah banyak kali saya berjuang bersama Imbangala.
Saya tak pernah mengecewakan.
Awak pandai bercakap.
- Terima kasih. - Tapi kata-kata awak...
tak cukup untuk masuk ke sini.
Apa yang diperlukan?
Saya ada dua syarat.
Pertama, awak jadi isteri saya.
Saya ketua Kilombo ini.
Hanya ada ruang untuk seorang ketua, bukan dua.
Awak takkan layan saya seperti awak layan Kasa.
Kedua?
Buang itu.
Saya enggan lihatnya di tangan awak.
Lambang kuasa awak tiada pengaruh di sini.
Njinga ada barang adat,
seperti kebanyakan raja di Afrika.
Beta ada kalung diraja. Beta ada cokmar diraja.
Njinga ada tali pinggangnya, lunga,
mewakili kuasanya sebagai raja wanita.
Buangnya.
Dia tahu untuk mengukuhkan kedudukan dan mengambil adik-adiknya semula,
dia harus berkorban.
Salah satu strategi yang dia gunakan sepanjang hidupnya
adalah dia akan menyesuaikan diri,
menerima aspek budaya yang asing baginya untuk memperoleh kemahuannya.
Saya rasa itu amat unik
tentang Njinga sebagai ketua.
Awak kata awak mahu berjuang,
memimpin tentera saya.
Awak tak boleh buat begitu tanpa gelaran.
Jadi, saya melantik awak sebagai Ratu Njinga.
Bentara dan Pahlawan Hebat.
Tapi...
Tapi apa?
- Syarat lagi? - Awak amat mengenali saya.
- Kita pasangan yang menggerunkan. - Awak nak apa daripada saya, Kasanje?
Bukan saya saja.
Kita!
Awak mesti angkat Sumpah Darah.
Buktikan awak sebahagian daripada kami.
Buat sekarang dan semua yang saya janjikan akan jadi milik awak.
Dia perlu membuktikan dirinya
berazam untuk benar-benar menjadi Imbangala.
Dia perlu melalui satu istiadat.
Dia kena meminum darah manusia.
Detik itu dalam biografi Njinga
paling dibahaskan dalam rekod sejarah
dan dalam mitologi Njinga.
Sejauh mana dia menjadi kanibal Imbangala?
Adakah dia makan daging manusia?
Adakah dia melakukan korban manusia?
Sumber Portugis
memburuk-burukkan Imbangala sebagai orang gasar yang kanibal.
Orang Portugis
menggunakan kempen fitnah ini untuk mencemarkan nama baik Njinga.
Pada pendapat saya,
tiada jantung yang dimakan oleh sesiapa.
Njinga tak makan jantung sesiapa.
Selepas menjadi Kapten Imbangala,
Njinga berfikir dan berusaha untuk menakluk.
Apa?
Saya mahu satu perkara lagi.
Lagi?
Pangkalan.
Mahu bercakap tentang perang sekarang?
Ya.
Awak sudah ada pangkalan.
- Di sini. - Saya nak pangkalan sendiri.
Cukup kuat di mana saya boleh merancang dan membina...
menyerang orang Portugis di mana ia paling menyakitkan mereka.
Kenapa saya rasa awak dah tahu lokasinya?
Saya nak Matamba sebagai pangkalan saya.
Jika saya bantu tunaikan kemahuan awak...
saya akan dapat apa?
Awak mahu apa, Kasanje?
Apa yang boleh saya berikan kepada Kasanje yang berkuasa?
Saya mahukan awak.
- Awak sudah ada saya. - Kesetiaan awak.
- Awak ada... - Tidak, Njinga.
Dengar sini.
Awak mahu tamatkan Portugis?
Saya mahu kerajaan saya sendiri.
Kerajaan yang kuat.
Saya mahu...
Percaya saya?
- Saya akan... - Setia.
Sentiasa.
Bolehkah saya percaya awak?
Kasanje...
Saya yang terbaring bogel di atas katil awak.
Saya tak sembunyikan apa-apa.
Beri saya...
beribu-ribu...
orang terkuat awak.
Saya akan berikan awak sebuah kerajaan.
Kita telah bersetuju.
Ratu Matamba saya.
Penaklukan Matamba penting bagi Njinga
dari segi strategi, politik dan ketenteraan.
Ia terletak di sempadan kerajaan Ndongo.
Dari sinilah dia boleh melancarkan serangan
dan mengganggu pihak Portugis.
Bersama orang Kasanje,
dia memulakan penaklukan Matamba selama empat tahun.
Di situlah dia menetapkan dengan kukuh
pangkalan wilayah baharunya.
KERAJAAN MATAMBA
Kini, pada usia 53 tahun,
Njinga mengetuai tentera gabungan,
terdiri daripada ribuan pahlawan Imbangala dan askar Mbundu.
Dia menyerang kerajaan itu dan akhirnya tiba di ibu kota,
tempat kediaman Ratu Matamba.
Tidak!
Kita bukan orang Portugis.
Ini bukan cara kita melayan kerabat diraja.
Walaupun dalam kekalahan.
Beta kata...
Patutkah kita jumpa Kasanje dan selesaikannya sekarang?
Kamu pekakkah?
Pergi sementara masih ada kaki untuk berjalan.
Mereka tak boleh apa-apakan kamu. Jangan takut.
Awak pula?
Patutkah kami takut akan awak?
Kamu diusir.
Tapi jangan risau.
Kamu akan selamat di tempat yang saya hantar.
Kamu boleh memerintah di sana bagi pihak saya, tapi tak boleh kembali ke sini
tanpa keizinan saya.
Matamba milik saya sekarang.
Faham?
Baiklah.
- Kami akan pergi... - Anak awak kekal di sini.
Apa?
Dia masih muda.
Masih banyak yang dia perlu belajar.
- Dia tak berguna untuk awak. - Biar saya yang tentukan.
Jangan risau.
Asalkan awak pergi
dan ikut cakap Ratu awak...
dia akan selamat.
- Tunggu. - Saya berjanji.
Ini bukan hal peribadi.
Ia perlu dilakukan.
Awak boleh pergi sekarang.
Tolonglah.
Saya kata pergi!
Saya saja yang dia ada.
Tolonglah. Saya saja yang dia ada!
Tidak!
Mengambil anak Muongo
pasti sukar, tapi pilihan yang perlu bagi Njinga.
Ia akan memastikan Muongo takkan kembali ke Matamba.
Kini, dia ratu kerajaan ini.
Njinga terpaksa membuat pilihan yang amat sukar
untuk memastikan dia menjamin kebebasan
dan kedaulatan rakyatnya.
Njinga telah membuat kemunculan semula yang hebat.
Kini, dia seorang Kapten Imbangala, seorang ratu pahlawan yang digeruni
dan mengetuai tentera seramai 100,000 orang,
tapi adik-adiknya masih di tangan orang Portugis.
Kakanda akan selamatkan kamu tak lama lagi.
Terjemahan sari kata oleh Haziqah Hamidun